Puuluup

Puuluup on 2014. aastal loodud Eesti nu-folk-ansambel, milles mängivad Ramo Teder (sooloartistina tuntud ka kui Pastacas) ja antropoloog Marko Veisson.

Ansambel mängib Hiiu kandleid ning kasutab luupereid ja muid efektiplokke (toimub helide või meloodiakatkete kordamine elektrooniliste abivahenditega).23. jaanuar 2016, Mariliis Mõttus, Kaks meest hiiu kandle ja looper’iga — Müürileht Esinejad ise nimetavad ansambli stiili "neozombipostfolgiks" põhjendusega, et väljasurnud Hiiu kandle mäng on ellu ärganud ja esineb zombina. 

Puuluubi muusika kõlab pärimuse ja uute muusikastiilide piiril, suhestudes maailmamuusika, underground'i ja popiga. Ansambel on Viljandi pärimusmuusika festivalil pidev esineja alates 2015. aastast.Puuluup at Viljandi Folk Music Festival 2015. Vaadatud 20. veebruar 2024.Viljandi pärimusmuusika festivalil astub üles poolsada kodumaist esinejat. sakala.postimees.ee, 17. mai 2022.

Ansambel on esinenud paljudes riikides nii suurfestivalidel kui ka üksikkontsertidel.Puuluup: tahaks leida valemi, et saaks igal pool käia ja kodus ka olla. menu.err.ee, 13. november 2022.

 Eurovisioonil 
Puuluup ja 5MIINUST võitsid koos lauluga "(Nendest) narkootikumidest ei tea me (küll) midagi" lauluvõistluse Eesti Laul 2024.Kust tuli Eesti muusikataevasse Puuluup? sakala.postimees.ee, 17. veebruar 2024. 2024. aasta Eurovisiooni lauluvõistlusel Malmös teises poolfinaalis osalenud Eestile (5MIINUST ja Puuluup) kuulus kuues koht (hääletasid televaatajad), mis tagas finaalikoha.EESTI SAAVUTAS EUROVISIOONI TEISES POOLFINAALIS KUUENDA KOHA MuusikaPlaneet, 21. mai 2024. Finaalis saavutati 20. koht (televaatajate hääletusel 13. koht).5MIINUST ja Puuluup finaali järel: parim lugu võitis. err.ee, 12. mai 2024.

 Diskograafia 
 Albumid 
 "Süüta mu lumi" (Õunaviks 2018, LP+CD)
 "Kasekesed / Käpapuu" (Õunaviks 2020, 7" vinüül)
 "Viimane suusataja" (Õunaviks 2021, LP+CD)
 "Kannatused ehk külakiigel pole stopperit" (5MIINUST & Puuluup, Universal Records 2024, LP+CD)

 Singlid 
 "Martafana" (2018)
 "Kasekesed" (2019)
 "Käpapuu" (2020)
 "Mama Con Do" (2020)
 "Liigutage vastu" (2021)
 "Paala Järve Vaala Baar" (2021)
 "(Nendest) narkootikumidest ei tea me (küll) midagi" (5miinust ja Puuluup, 2023)

Tunnustus
2018 "Etnokulp 2018" auhinnad kategooriates aasta uusfolgiartist, aasta debüütalbum ja Raadio 2 eriauhindEtnokulpide jagamisel võidutsenud ansambel Puuluup ... .ohtuleht.ee/elu, 6. oktoober 2018. 
2019 Eesti Muusikaauhind etno-/folkalbumi kategoorias
2020 Eesti Kultuurkapitali helikunsti sihtkapitali aastapreemia (eksootiliste tuulte toomine ja omanäoline eesti folkmuusika rikastamine)
2022 Eesti Muusikaauhind etno-/folkalbumi kategoorias
2022 Eesti Muusikaauhind – Aasta Ansambel
2023 Välisministeeriumi kultuuripreemia ugri tuuma viimise eest üle maailmaVälisministeeriumi kultuuripreemia pälvis tänavu Puuluup. vm.ee/uudised, 15. detsember 2023. 

Viited

Välislingid

Puuluup Õunaviksi kodulehel
Puuluup SoundCloudis
Puuluup Facebookis
Puuluup Instagramis
Puuluup Spotifys

Puuluup: „Meie lauludes kõlab eesti, vene, inglise, soome ja pudikeel“ Eesti Elu, eesti.ca, 13. november 2019
Folkansambel Puuluup vallutab välisturge: erineva kultuuritaustaga piirkondades on meid hästi vastu võetud elmar.pleier.ee, 1. oktoober 2021
Margus Haav. Puuluup on viinud piirituse üle piiri arvamus.postimees.ee, 15. oktoober 2022
Mari Peegel. Puuluup: aastas pole piisavalt päevi, et esineda igal pool, kuhu kutsutakse kultuur.err.ee, 26. november 2023
Selgus, kust pärineb 5MIINUSE ja Puuluubi Eesti Laulu tants! kroonika.delfi.ee, 24. jaanuar 2024
 Eesti 200 vihastas 5MIINUSE ja Puuluubi välja: taolisele pundile ei soovita ma ühtki häält anda! tv3.ee, 2. mai 2024

Kategooria:Eesti rahvamuusikaansamblid
Kategooria:2014. aasta Eestis
Kategooria:Eesti esindajad Eurovisiooni lauluvõistlusel